als_Latn dik_Latn sag_Latn
Goden – Gjakovë, 6 tetor 2013 – Kandidatja e AKR-së për Kryetare të Komunës së Gjakovës, Mimoza Kusari-Lila, vizitoi fshatin Goden, ku u takua me banorët e këtij fshati.
Gjendja e rëndë e rrugës, largimi i vazhdueshëm i banorëve nga fshati, mungesa e perspektivës së turizmit dhe zhvillimit ekonomik, ishin disa nga ankesat e fshatarëve. Ata u shprehën të zhgënjyer nga qeverisja lokale, e cila – sipas komunikatës së AKR-së – “edhe sot, 20 dëshmoret e kësaj ane i ka lënë pa një lapidar”.
“Banorët treguan se që një vit kanë parashtruar kërkesë për takim me kryetarin e Komunës së Gjakovës, por kërkesa e tyre ka hasur në veshin e shurdhër”, thuhet në kumtesë.
Kusari-Lila ka shprehur gatishmërinë që të realizojë përmes projekteve konkrete promovimin e turizmit dhe nxitjen e bashkëpunimit ekonomik me Shqipërinë, pasi që kjo zonë është pranë kufirit.
als_Latn als_Latn als_Latn als_Latn